মল্লিকা সারাভাই

মল্লিকা সারাভাই (জন্ম: ৯ মে ১৯৫৪) একজন সক্রিয় কর্মী এবং ভারতের গুজরাতের আহমেদাবাদ থেকে আসা একজন ভারতীয় শাস্ত্রীয় নৃত্যশিল্পী । শাস্ত্রীয় নৃত্যশিল্পী মৃণালিনী সারাভাই এবং প্রখ্যাত মহাকাশ বিজ্ঞানী বিক্রম সারাভাই এর কন্যা মল্লিকা সারাভাই কুচিপুরি এবং ভরতনাট্যমের একজন সুদক্ষ নৃত্যশিল্পী এবং এমন একজন শিল্পী যারা তাদের জীবনে ইতিবাচক সামাজিক পরিবর্তন এবং রূপান্তরের জন্য তাদের পেশা কে ব্যবহার করেছেন । মল্লিকা সারাভাই ভারতের গুজরাতের আহমেদাবাদে বিক্রম সারাভাই এবং মৃণালিনী সারাভাই এর পরিবারে জন্মগ্রহণ করেন । মল্লিকা সারাভাই ১৯৭৪ সালে আহমেদাবাদের আইআইএম থেকে তার এমবিএ সম্পন্ন করেন এবং ১৯৭৬ সালে গুজরাত বিশ্ববিদ্যালয় থেকে অর্গানাইজেশনাল বিহেভিয়ার এ ডক্টরেট ডিগ্রি লাভ করেন । তিনি একজন বিশিষ্ট কোরিওগ্রাফার ও নৃত্যশিল্পী এবং কয়েকটি হিন্দি, মালায়ালম, গুজরাতি ও আন্তর্জাতিক চলচ্চিত্রেও অভিনয় করেছেন । মল্লিকা সারাভাই খুব অল্প বয়স থেকেই নাচ শিখতে শুরু করেন, এবং মাত্র ১৫ বছর বয়সে সিনেমায় অভিনয়ের মাধ্যমে তার অভিনয় জীবন শুরু করেন । মল্লিকা পিটার ব্রুক এর নাটক দ্যা মহাভারত এর দ্রৌপদী চরিত্রে অভিনয় করেন । মল্লিকা তার দীর্ঘ কর্মজীবনে অনেক সুনাম অর্জন করেছেন, গোল্ডেন স্টার পুরস্কার তার মধ্যে অন্যতম, যা তিনি ১৯৭৭ সালে প্যারিসের চ্যাম্প এলিসিস থিয়েটারে শ্রেষ্ঠ একক নৃত্য প্রদর্শনের কারণে জিতেছেন । একজন নৃত্যশিল্পী হওয়ার পাশাপাশি মল্লিকা সারাভাই একজন সমাজ কর্মী । তিনি তার মায়ের সঙ্গে আহমেদাবাদে অবস্থিত দর্পন একাডেমী অব পারফর্মিং আর্টস পরিচালনা করে থাকেন । ১৯৮৯ সালে তিনি থিয়েটারে শক্তি নামক নাটকে অভিনয় করেন, যা ছিল নারী শক্তি বিষয়ে একটি অনন্য উপস্থাপন । তার অভিনীত সীতা কন্যা সারা পৃথিবীতে পরিচিতি এবং জনপ্রিয়তা লাভ করে এবং তিনটি ভাষায় ৫০০ বারের অধিক অভিনীত হয় । মল্লিকা সারাভাই এছাড়াও হার্শ মানডার রচিত বই 'আনহেয়ারড ভয়েস' এর ওপর ভিত্তি করে 'আনসুনি' নামক নাটকের জন্য স্ক্রিপ্ট লিখেছিলেন যার উদ্দেশ্য ও লক্ষ্য ছিলো ভারতের প্রান্তিক পর্যায়ে বাস্তব সমস্যাগুলো সম্পর্কে স্কুল ও কলেজের ছাত্র-ছাত্রীদের মধ্যে সচেতনতা সৃষ্টি করা । মল্লিকা সারাভাই সর্বপ্রথম লেখালেখি শুরু করেন যখন তিনি শক্তি:নারী শক্তির ক্ষমতা রচনা করেন । এরপর হতে তিনি তার নিজের অনুষ্ঠান, টেলিভিশন সিরিয়াল, ফিল্ম, গান ইত্যাদির জন্য স্ক্রিপ্ট রচনা করেছেন । তিনি ভরতনাট্যমের জন্যও সমসাময়িক নতুন গীতি রচনা করেন । এছাড়াও তিনি বিভিন্ন সময়ে টাইমস অব ইন্ডিয়া, দ্যা উইক, দিব্যা ভাস্কর, হান্স এন্ড ডিএনএ এর কলামিস্ট হিসেবে কাজ করেছেন । ২০০৯ সালের ১৯ মার্চ, মল্লিকা সারাভাই একজন স্বতন্ত্র প্রার্থী হিসাবে গান্ধীনগর লোকসভা আসন এর জন্য বিজেপির প্রধান পদপ্রার্থী এল. কে. আদভানীর বিপক্ষে নির্বাচনে আসীন হন । কংগ্রেসের একজণ মুখপাত্র এটা স্পষ্ট করেন যে তিনি কংগ্রেস প্রার্থী ছিলেন না, তা সত্ত্বেও সেখানে জল্পনা ছিল যে কংগ্রেস হাইকমান্ড গুজরাত রাজ্য ইউনিটকে তার প্রার্থিতা সমর্থনের জন্য অনুরোধ করেন । এক প্রশ্নের উত্তরে তিনি বলেন যে, ২০০৯ সালে নির্বাচনে প্রার্থিতার ব্যাপারে তিনি ব্যক্তিগতভাবে যেমন কংগ্রেসের শরণাপন্ন হননি, তেমনি কংগ্রেসও এ ব্যাপারে তাকে কোনো প্রস্তাব দেয়নি । যদিও পূর্বে তিনি কংগ্রেসের পক্ষ হতে মনোনয়ন পেয়েছিলেন । তিনি ২০১৪ সালের ৮ জানুয়ারি ভারতের আম আদমি পার্টিতে যোগদান করেন । তিনি নিজেকে দলের “পথ সৈনিক” বলে উল্লেখ করতেন । মল্লিকা ১৯৮২ সালে বিপিন শাহ এর সাথে বিবাহবন্ধনে আবদ্ধ হন । তারা ৭ বছর পরে পৃথক হয়ে যান এবং পরে ডিভোর্সপ্রাপ্ত হন । তাদের বিবাহিত জীবনে, একটি পুত্র ও একটি কন্যা সন্তান রয়েছে । বিপিন এবং মল্লিকা সারাভাই ১৯৮৪ সালে একত্রে মাপিন প্রকাশনা প্রতিষ্ঠিত করেন এবং পরবর্তীতে একসঙ্গে এটি পরিচালনা করেন । "International encyclopedia of dance: a project of Dance Perspectives Foundation, Inc"। google.co.in। সংগ্রহের তারিখ ২৮ জুন ২০১৬।  "indobase Dances of India - Mallika Sarabhai"। indobase.com। সংগ্রহের তারিখ ২৭ জুন ২০১৬।  "Mallika Sarabhai to contest against Advani"। thehindu.com। ২০ মার্চ ২০০৯। সংগ্রহের তারিখ ২৮ জুন ২০১৬।  "Mallika Sarabhai joins AAP"। thehindu.com। ৮ জানুয়ারি ২০১৪। সংগ্রহের তারিখ ২৮ জুন ২০১৬।  "Mallika Sarabhai stands for Lok Sabha election as an independent candidate"। narthaki.com। সংগ্রহের তারিখ ২৮ জুন ২০১৬।  "Mallika on a mission"। tribuneindia.com। সংগ্রহের তারিখ ২৮ জুন ২০১৬।